ROMÂNIA

JUDEŢUL BIHOR 

CONSILIUL LOCAL AL COMUNEI SÂNTANDREI 

PROCES –VERBAL

Încheiat cu ocazia şedinţei ordinare a Consiliului Local Sântandrei

din data de 29 august 2019
Şedinţa ordinară a Consiliului Local Sântandrei a fost convocată de Primar în baza Dispoziţiei nr. 146 din 23 august 2019, la sediul său de pe strada Principală, nr. 452, în data de 29 august 2019, ora 12,00, afișată în sediul Consiliului Local Sântandrei, precum și publicată pe pagina de internet la adresa: www.primariasantandrei.ro.
De asemenea materialele înscrise pe proiectul ordinii de zi au fost comunicate în termen cu adresa nr . 11358 din 23.08.2019 doamnelor și domnilor consilieri și invitaților.

La şedinţă sunt prezenţi 11 consilieri din totalul de 13 consilieri în funcţie și anume: Achim Daniela, Barat Iosif Marius, Mărcuş Dorin Dumitru, Mihalca Georgeta, Moș Marinela Nadia, Oşvat Simona Claudia, Paina Corina – Anina, Pop Ioan – Dan, Radu Constantin, Şuteu Sebastian – Horea, Torjoc Dănuţ – Ioan.
Sunt absenți motivați domnii consilieri: Cseh Ovidiu – Alexandru și Timiş Toader.

Invitat la ședință este doamna Stoie Sanda, candidat consilier local, declarat supleant pe lista Partidului Social Democrat.
La şedinţă participă: domnul primar al comunei Ioan Mărcuș, secretarul general al comunei doamna Dorina Ilea, consilierul în cadrul aparatului de specialitate al consiliului local domnișoara Paula - Anca Torjoc și doamna Nicoleta Spătar, șef birou Finanțe Contabilitate.
Ședința este deschisă de către doamna secretar general Dorina Ilea, care arată faptul că şedinţa este statutară, îndeplinindu-se cvorumul legal necesar desfăşurării acesteia.

D-na secretar Dorina Ilea, precizează că hotărârea prin care d-l consilier Barat Iosif a fost ales preşedinte de şedinţă şi-a produs efectele şi se impune să se facă propuneri pentru alegerea unui nou preşedinte de şedinţă.

Domnul consilier Dorin Dumitru Mărcuș îl propune ca președinte pe domnul consilier Constantin Radu. 

Nefiind alte propuneri se supune la vot și cu 11 voturi „pentru”, fără voturi „împotrivă” și fără „abțineri”, din totalul de 11 consilieri prezenți, este adoptată H.C.L. nr. 89 din 29.08.2019 privind alegerea președintelui de ședință.
Preşedintele de ședință, nou ales, domnul consilier Constantin Radu, declară deschise lucrările şedinţei, mulțumește pentru încrederea acordată și asigură că ședința se va desfășura în conformitate cu prevederile legale.
   La propunerea preşedintelui de şedinţă, se stabileşte ca modalitate de vot - votul deschis prin ridicarea mâinii.


Doamna secretar general Dorina Ilea supune spre aprobare procesul verbal al ședinței anterioare, respectiv, procesul verbal al ședinței ordinare din data de 09.07.2019 și întreabă pe doamnele și domnii consilieri și pe domnul primar, dacă sunt obiecții sau contestații pe marginea acestuia.
Nefiind probleme asupra conţinutului acestuia, se supune la vot, prin vot deschis cu ridicarea mâinii şi cu 11 voturi „pentru”, fără voturi „împotrivă” și fără „abțineri”, din totalul de 11 consilieri prezenți este adoptată H.C.L. nr. 90 din 29.08.2019 privind aprobarea procesului verbal al şedinţei anterioare a Consiliului Local Sântandrei. 

Doamna secretar general Dorina Ilea roagă pe domnul Ioan Mărcuș, primarul comunei, ca în conformitate cu dispozițiile art. 135 alin. (7) din Ordonanța de urgență a Guvernului nr. 57/2019 privind Codul administrativ care prevede că: „Ordinea de zi a ședințelor se aprobă cu majoritate simplă la propunerea celui care … a cerut întrunirea Consiliului”, să supună spre aprobare proiectul ordinii de zi.
Domnul Ioan Mărcuș – primarul comunei, mulțumește tuturor pentru prezență și menționează că ordinea de zi este cea comunicată prin Dispoziția nr. 146 din 23 august 2019 după cum urmează:
1. Proiect de hotărâre privind validarea mandatului de consilier local în cadrul Consiliului Local al Comunei Sântandrei al doamnei STOIE SANDA.

Inițiator: Primar Ioan Mărcuș 
2. Proiect de hotărâre privind încetarea de drept a calității de consilier local al domnului Fechetea Ciprian - Mihai, înscris pe lista Partidului Social Democrat, înainte de expirarea duratei normale a mandatului, ca urmare a demisiei.



   Inițiator: Primar Ioan Mărcuș 

3. Proiect de hotărâre privind aprobarea rectificării bugetului de venituri și cheltuieli al comunei Sântandrei pe anul 2019.



   Inițiator: Primar Ioan Mărcuș 

4. Proiect de hotărâre privind aprobarea contului de execuție a bugetului de venituri și cheltuieli al Comunei Sântandrei pentru trimestrul II al anului 2019. 


  Inițiator: Primar Ioan Mărcuș 

5. Proiect de hotărâre privind aprobarea ajustării la inflație a prețurilor și tarifelor pentru serviciile de furnizare apă, canalizare – epurare și canal pluvial, practicate de S.C. Compania de Apă Oradea S.A., în raza de operare, începând cu data de 01.08.2019. 



  Inițiator: Primar Ioan Mărcuș 

6. Proiect de hotărâre privind alocarea sumei de 80.000 lei din bugetul local al comunei Sântandrei, în favoarea S.C. COMPANIA REOSAL S.A. în scopul acoperirii cheltuielilor de achiziție pubele de colectare a deșeurilor menajere, pentru înlocuirea celor existente și uzate fizic. 


   Inițiator: Primar Ioan Mărcuș 

7. Proiect de hotărâre privind aprobarea indicatorilor tehnico - economici pentru realizarea obiectivului de investiții: “Stație de pompare ape uzate menajere și branșament electric pe strada Rozmarinului, localitatea Sântandrei, județul Bihor”. 



Inițiator: Primar Ioan Mărcuș 

8. Proiect de hotărâre privind aprobarea realizării obiectivului de investiții ”Extindere conductă de distribuție a gazelor naturale, presiune redusă, L = 366 m, str. Greierului, loc. Sântandrei, jud. Bihor”, a contribuției comunei Sântandrei și încheierii contractului de finanțare.



   Inițiator: Primar Ioan Mărcuș 

9. Proiect de hotărâre privind aprobarea Planului Urbanistic Zonal ”Parcelare teren pentru locuințe, nr. cad. 58107 și 12141 sat Sântandrei, comuna Sântandrei, județul Bihor”, având ca beneficiari: Ias Dorin și Ias Cornelia. 


   Inițiator: Primar Ioan Mărcuș 

10. Proiect de hotărâre privind aprobarea Planului Urbanistic Zonal ”Parcelare teren pentru locuințe și funcțiuni complementare, nr. cad. 1266, localitatea Sântandrei, comuna Sântandrei, județul Bihor”, având ca beneficiari: Haș Teodor - Ionuț, Filip Marius - Cornel, Filip Ioana - Georgiana, Macavei Gheorghe - Lucian cu Macavei Mariana, Marian Ecaterina, Gogan Gheorghina – Carmen. 


   Inițiator: Primar Ioan Mărcuș 

11. Proiect de hotărâre privind aprobarea P.U.Z ”Parcelare teren pentru funcțiuni mixte: Locuințe și funcțiuni complementare, Spații agrement sport și turism, Servicii, Comerț, Spații verzi - nr. cad. 10636, 2909, 739, 8192 ,8195, 744, 745, 746, 747, 748, sat Sântandrei, comuna Sântandrei, județul Bihor”, având ca beneficiari: Lencar Horea - Cristian și soția, Tocai Adrian - Bogdan și soția, Primăria Comunei Sântandrei. 


   Inițiator: Primar Ioan Mărcuș 

12. Proiect de hotărâre privind aprobarea P.U.Z ”Plantație Arbuști fructiferi, construcție Centru de Procesare, Hală garare utilaje, Fântână, Rezervor vidanjabil și Împrejmuire teren, generat de imobilele cu nr.cad.7088 și 58640 localitatea Sântandrei, comuna Sântandrei, județul Bihor”, având ca beneficiar Demeter Călin –ETA RAIFEN Intreprindere Individuală. 

Inițiator: Primar Ioan Mărcuș 

13. Proiect de hotărâre privind aprobarea Planului Urbanistic Zonal ”Investiție inițială pe schema GBER (4.2) privind Înființarea unei noi Unități de Producție pentru West Team Food SRL”, localitatea Palota, comuna Sântandrei, județul Bihor, având ca beneficiar WEST TEAM FOOD S.R.L. 
Inițiator: Primar Ioan Mărcuș 

14. Proiect de hotărâre privind acceptarea Declarației de renunțare și trecerea în domeniul public al Comunei Sântandrei a imobilului în suprafață de 2851 mp identificat prin nr. cad. 58456 înscris în CF 58456 Sântandrei, situat în intravilanul localității Sântandrei, jud. Bihor, cu categoria de folosință de drum – stradă.

Inițiator: Primar Ioan Mărcuș 

15. Întrebări, interpelări și cereri adresate Consiliului Local Sântandrei.

Doamna secretar precizează că toate proiectele de hotărâre înscrise pe ordinea de zi, pot fi supuse dezbaterii, fiind însoțite de referatele de aprobare al inițiatorului, rapoartele compartimentelor de resort din cadrul aparatului de specialitate al primarului și avizele cu caracter consultativ ale comisiilor de specialitate ale Consiliului local, material transmise și doamnelor și domnilor consilieri prin adresele de poștă electronică.
Proiectul ordinii de zi, este supus la vot, prin vot deschis prin ridicarea mâinii și cu 11 voturi “pentru”, fără voturi „împotrivă” și fără „abțineri”, din totalul de 11 consilieri prezenți este adoptată H.C.L. nr. 91 din 29.08.2019 privind aprobarea ordinii de zi propusă pentru şedinţa ordinară a Consiliului Local Sântandrei din data de 29 august 2019.
Se trece la discutarea punctelor de pe Ordinea de zi:

La punctul 1 dl. consilier Constantin Radu, președinte de ședință, îi dă cuvântul d-lui primar, care prezintă proiectul de hotărâre privind validarea mandatului de consilier local în cadrul Consiliului Local al Comunei Sântandrei al doamnei STOIE SANDA, menționând că la întocmirea proiectului de hotărâre s-au avut în vedere: 
· HCL Sântandrei nr. 79 / 13.06.2019 prin care se ia act de încetarea de drept a calității de consilier local a doamnei Lascu Elena - Roxana, prin demisie și vacantarea mandatului de consilier local;
· Adresa conducerii Organizației Județene a PSD Bihor nr. 74 din 07.08.2019 prin care se confirmă că următorul supleant pe listele sale de candidați la alegerile locale din 5 iunie 2016 este membru al Partidului Social Democrat și se află pe lista de consilieri locali din partea Organizației Partidului Social Democrat Sântandrei; 
· Procesul-verbal al comisiei de validare din cadrul Consiliului Local al comunei Sântandrei prin care se propune validarea în funcţia de consilier local a doamnei Stoie Sanda, materiale care au fost trimise spre studiu doamnelor și domnilor consilieri împreună cu restul materialelor pentru punctele de pe Ordinea de zi.
D-na consilier Georgeta Mihalca, președintele Comisiei Juridice, prezintă avizul favorabil al comisiei de specialitate.
Nefiind alte discuții cu privire la proiectul de hotărâre, dl. Consilier Constantin Radu, președinte de ședință, îl supune la vot, prin vot deschis prin ridicarea mâinii și cu 11 voturi „pentru”, fără voturi „împotrivă” și fără „abțineri”, din totalul de 11 consilieri prezenți, este adoptată H.C.L. nr. 92 din 29.08.2019 privind validarea mandatului de consilier local în cadrul Consiliului Local al Comunei Sântandrei al doamnei STOIE SANDA.
D-na Stoie Sanda este invitată în fața unei mese special amenajate, pe care se află un exemplar din Constituție și Biblie pentru depunerea jurământului.

D-na Dorina Ilea secretarul general al comunei dă citire jurământului :

JURĂMÂNT

Subsemnata Stoie Sanda, în conformitate cu prevederile 32 (1) din Legea administrației publice locale nr. 215 / 2001, republicată, cu modificările și completările aduse de Ordonanţa de urgenţă a Guvernului nr. 57 din 3 iulie 2019 privind Codul administrativ, publicată în Monitorul Oficial al României nr. 555 din 5 iulie 2019, depun în fața Consiliului Local al Comunei Sîntandrei următorul jurământ, în calitate de consilier:

"Jur să respect Constituția și legile tării și să fac, cu bună-credință, tot ceea ce stă în puterile și priceperea mea pentru binele locuitorilor comunei Sîntandrei.

Așa să – mi ajute Dumnezeu!”,
iar doamna Stoie Sanda pune mâna stângă atât pe Constituție, cât și pe Biblie și pronunță cuvântul ”jur”, după care semnează jurământul de credință, care este imprimat pe un formular special.

Doamna Stoie Sanda, validată în funcția de consilier local al Consiliului Local Sântandrei intră în exercitarea deplină a mandatului și este felicitată de către dl. primar, d-na secretar, dl. președinte de ședință, precum și de ceilalți consilieri.


La punctul 2 de pe Ordinea de zi dl. consilier Constantin Radu, președinte de ședință, îi dă cuvântul d-lui primar, care prezintă proiectul de hotărâre privind încetarea de drept a calității de consilier local al domnului Fechetea Ciprian - Mihai, înscris pe lista Partidului Social Democrat, înainte de expirarea duratei normale a mandatului, ca urmare a demisiei, menționând că prin Hotărârea Consiliului Local al Comunei Sântandrei nr. 2 / 27.06.2016 s-a validat mandatul de consilier local al domnului Fechetea Ciprian Mihai, candidat pe listele PSD, ales în baza scrutinului electoral desfășurat la data de 05.06.2016.


Având în vedere faptul că domnul Fechetea Ciprian Mihai și-a înregistrat demisia din calitatea de consilier al Consiliului Local al Comunei Sântandrei sub nr. 9380 din 10.07.2019, se supune aprobării dvs. adoptarea unei hotărâri prin care se ia act de încetarea de drept a calității de consilier local a susnumitului, prin demisie și vacantarea mandatului de consilier local, conform art. 204 din Ordonanţa de urgenţă a Guvernului nr. 57 din 3 iulie 2019 privind Codul administrativ, publicată în Monitorul Oficial al României nr. 555 din 5 iulie 2019, care la alin. (6), prevede că: “În situaţiile prevăzute la alin. (2) lit. a), c)-f) şi l) constatarea încetării de drept a mandatului de consilier local sau de consilier judeţean, precum şi vacantarea locului de consilier local sau de consilier judeţean se realizează printr-o hotărâre de constatare a autorităţii deliberative respective, la propunerea primarului ori, după caz, a preşedintelui consiliului judeţean sau a oricărui alt ales local, adoptată în prima şedinţă desfăşurată după apariţia evenimentului. Hotărârea autorităţii deliberative este comunicată de îndată judecătoriei competente să valideze mandatul supleantului, în condiţiile art. 122, precum şi consilierului local”.

Alin. (7), al aceluiași articol stipulează: Consiliul local, respectiv consiliul judeţean are obligaţia de a adopta hotărârea prevăzută la alin. (6) în termen de 30 de zile de la introducerea pe proiectul ordinii de zi a referatului constatator semnat de primar şi de secretarul general al unităţii/subidiviziunii administrativ-teritoriale ori de preşedintele consiliului judeţean şi de secretarul general al judeţului, după caz, cu privire la una dintre situaţiile prevăzute la alin. (2) lit. a), c)-f) şi l). În termen de maximum 10 zile de la expirarea termenului stabilit pentru consiliul local, respectiv pentru consiliul judeţean, constatarea încetării mandatului, precum şi vacantarea locului de consilier local sau de consilier judeţean se realizează de către prefect prin ordin, în baza referatului constatator comunicat de către secretarul general al unităţii/subidiviziunii administrativ-teritoriale, în situaţia neadoptării acestei hotărâri de către consiliul local sau consiliul judeţean, după caz.
Potrivit alin. (10) al art. 204: “Hotărârea consiliului are la bază, pentru situaţiile prevăzute la alin. (2) lit. a), c)-f), h) şi l), un referat constatator, întocmit în maximum 3 zile de la apariţia evenimentului şi semnat de primar şi de secretarul general al comunei, al oraşului sau al municipiului/subdiviziunii municipiului, respectiv de preşedintele consiliului judeţean şi de secretarul general al judeţului. Referatul este însoţit de acte justificative”, în speță demisia.

Calitatea de consilier local încetează de drept, înainte de expirarea duratei normale a mandatului, conform art. 204, alin. (2), lit. a), ca urmare a demisiei, lucru cu care ne confruntăm în situația de față, iar data încetării de drept a mandatului, este data apariției evenimentului.

D-na. consilier Georgeta Mihalca, președintele Comisiei Juridice, prezintă avizul favorabil al comisiei de specialitate.




Nefiind discuții pe marginea acestui subiect, dl. consilier Constantin Radu, președinte de ședință, îl supune la vot, prin vot deschis prin ridicarea mâinii și cu 12 voturi „pentru”, fără voturi „împotrivă” și fără „abțineri”, din totalul de 12 consilieri prezenți, este adoptată H.C.L. nr. 93 din 29.08.2019 privind încetarea de drept a calității de consilier local al domnului Fechetea Ciprian - Mihai, înscris pe lista Partidului Social Democrat, înainte de expirarea duratei normale a mandatului, ca urmare a demisiei.
La punctul 3 de pe Ordinea de zi, dl. consilier Constantin Radu, președinte de ședință îi dă cuvântul d-nei Nicoleta Spătar – șef birou Finanțe - Contabilitate, care prezintă materialul cu privire la proiectul de hotărâre privind aprobarea rectificării bugetului de venituri și cheltuieli al comunei Sântandrei pe anul 2019. 
La întocmirea Proiectului de hotărâre s-a avut în vedere adresa de la Administrația Județeană a finanțelor Publice Bihor cu nr. 7363 / 02.08.2019, având în vedere Hotărârea nr. 102 / 30.07.2019 privind repartizarea pe unități administrativ-teritoriale a fondului la dispoziția Consiliului Județean constituit conform Legii bugetului de stat pe anul 2019 nr. 50 / 2019, art. 6 alin. (2), unde instituției noastre i s-a repartizat pe indicatorul 04.02.05 „Sume repartizate din fondul la dispoziția consiliului Județean” în sumă totală de 260,00 mii lei, cu destinația:

· Modernizare străzi în comuna Sântandrei – 250,00 mii lei

· Echipamente IT cabinet medical Palota – 5,00 mii lei

· Amenajare trotuar capăt Sântandrei spre Palota DJ – 5,00 mii lei.
Totodată, în urma analizei încasărilor rezultate din contul de execuție, cheltuielile angajate și centralizatorul sumelor datorate până la sfarșitul anului, s-a propus majorarea anumitor articole astfel cum reiese din Raportul de specialitate întocmit de Biroul Finanțe – Contabilitate, raport care a fost trimis spre studiu împreună cu anexa acestuia.
D-na. consilier Marinela Nadia Moș, președintele Comisiei de Buget Finanțe, prezintă avizul favorabil al comisiei de specialitate.


Totodată, d-na consilier Simona Claudia Oșvat, președintele Comisiei de Învățământ, prezintă avizul favorabil al comisiei de specialitate.
Nefiind discuții pe marginea acestui punct, dl. Consilier Constantin Radu, președinte de ședință, îl supune la vot, prin vot deschis prin ridicarea mâinii și cu 12 voturi „pentru”, fără voturi „împotrivă” și fără „abțineri”, din totalul de 14 consilieri în funcție, este adoptată H.C.L. nr. 94 din 29.08.2019 privind aprobarea rectificării bugetului de venituri și cheltuieli al comunei Sântandrei pe anul 2019.
Se discută în continuare punctul 4 de pe ordinea de zi, respectiv: Proiect de hotărâre privind aprobarea contului de execuție a bugetului de venituri și cheltuieli al Comunei Sântandrei pentru trimestrul II al anului 2019.
Doamna Nicoleta Spătar, șef birou Finanțe – Contabilitate menționează că la întocmirea Proiectului de hotărâre s-au avut în vedere prevederile:

- art. 49 alin. 12 din Legea nr. 273/2006 privind finanțele publice locale, modificată și completată în care “…ordonatorii principali de credite au obligația de a prezenta în ședinta publică, spre analiză și aprobare de către autoritățile deliberative, execuția bugetelor întocmite pe cele două secțiuni”;

- art. 129 alin. 4, lit (a) din Ordonanța de urgență a guvernului nr. 57 din 3 iulie 2019 privind Codul administrativ, conform căruia “…consiliul local: a) aprobă, la propunerea primarului, bugetul unităţii administrativ-teritoriale, virările de credite, modul de utilizare a rezervei bugetare şi contul de încheiere a exerciţiului bugetar”;

Execuția bugetului de venituri și cheltuieli al Comunei Sântandrei pentru trimestrul II 2019 s-a efectuat prin Trezoreria Municipiului Oradea, prin evidențierea în conturi distincte a veniturilor încasate și a cheltuielilor efectuate, pe categorii de surse de finanțare și pe cele două secțiuni: secțiunea de funcționare și secțiunea de dezvoltare.

D-na. consilier Marinela Nadia Moș, președintele Comisiei de Buget Finanțe, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Constantin Radu, președinte de ședință, îl supune la vot, prin vot deschis prin ridicarea mâinii și cu 12 voturi „pentru”, fără voturi „împotrivă” și fără „abțineri”, din totalul de 14 consilieri în funcție, este adoptată H.C.L. nr. 95 din 29.08.2019 privind aprobarea contului de execuție a bugetului de venituri și cheltuieli al Comunei Sântandrei pentru trimestrul II al anului 2019.


La punctul 5 de pe ordinea de zi, dl. Consilier Constantin Radu, președinte de ședință îi dă cuvântul d-lui primar care prezintă Proiectul de hotărâre privind aprobarea ajustării la inflație a prețurilor și tarifelor pentru serviciile de furnizare apă, canalizare – epurare și canal pluvial, practicate de S.C. Compania de Apă Oradea S.A., în raza de operare, începând cu data de 01.08.2019, menționând că la întocmirea Proiectului de hotărâre s-a luat în considerare adresa nr. 32894 / 12.07.2019 a S.C. Companiei de Apă Oradea S.A. prin care s-a solicitat ajustarea la inflație a prețurilor și tarifelor pentru pentru serviciile de furnizare apă, canalizare – epurare și canal pluvial în aria de operare, începând cu data de 01.08.2019, pe motivul asigurării acoperirii cheltuielilor de exploatare și a resurselor pentru rambursarea la termenul scadent a obligațiilor financiare ce rezultă din Acordurile de Imprumut BERG, precum și continuarea programului de reabilitare a sistemului de apă și de canalizare, în conformitate cu: 

- contractul de delegare nr. 1 / 19666 din 11.09.2009 la Articolul 36 (Prețuri, tarife și alte surse de venit);

- contractul de împrumut nr 43548 / 11.09.2013 încheiat între S.C. Compania de Apă Oradea S.A. și Banca Europeană pentru Reconstrucție și Dezvoltare, Secțiunea 5.12 (Ajustarea Tarifelor);

- art. 17 al  CAP. VII (Ajustarea preţurilor şi tarifelor pentru serviciile publice de alimentare cu apă şi de canalizare) din Ordinul Președintelui A.N.R.S.C. nr. 65 din 28 februarie 2007 privind aprobarea Metodologiei de stabilire, ajustare sau modificare a preţurilor / tarifelor pentru serviciile publice de alimentare cu apă şi de canalizare;

-  avizul A.N.R.S.C. nr. 709008 din 11.07.2019 privind ajustarea prețului și tarifului pentru serviciile de alimentare cu apă și de canalizare pe întreaga arie de operare, pentru S.C. Compania de Apă Oradea S.A., județul Bihor;
D-na. consilier Marinela Nadia Moș, președintele Comisiei de Buget Finanțe, prezintă avizul favorabil al comisiei de specialitate.





Nefiind alte discuții pe marginea acestui punct, dl. Consilier Constantin Radu, președinte de ședință, îl supune la vot, prin vot deschis prin ridicarea mâinii și cu 12 voturi „pentru”, fără voturi „împotrivă” și fără „abțineri”, din totalul de 14 consilieri în funcție, este adoptată H.C.L. nr. 96 din 29.08.2019 privind aprobarea ajustării la inflație a prețurilor și tarifelor pentru serviciile de furnizare apă, canalizare – epurare și canal pluvial, practicate de S.C. Compania de Apă Oradea S.A., în raza de operare, începând cu data de 01.08.2019. 

La punctul 6 de pe ordinea de zi, dl. Primar prezintă proiectul de hotărâre privind alocarea sumei de 80.000 lei din bugetul local al comunei Sântandrei, în favoarea S.C. COMPANIA REOSAL S.A. în scopul acoperirii cheltuielilor de achiziție pubele de colectare a deșeurilor menajere, pentru înlocuirea celor existente și uzate fizic, menționând că la întocmirea Proiectului de hotărâre s-a avut în vedere Raportul comun de specialitate întocmit de către Biroul Finanțe – Contabilitate împreună cu Compartimentul Urbanism și Protecția Mediului astfel cum a fost trimis spre studio domnilor consilieri. 
D-na. consilier Marinela Nadia Moș, președintele Comisiei de Buget Finanțe, prezintă avizul favorabil al comisiei de specialitate.

Nefiind alte discuții pe marginea acestui punct, dl. Consilier Constantin Radu președinte de ședință, îl supune la vot, prin vot deschis prin ridicarea mâinii și cu 12 voturi „pentru”, fără voturi „împotrivă” și fără „abțineri”, din totalul de 14 consilieri în funcție, este adoptată H.C.L. nr. 97 din 29.08.2019 privind alocarea sumei de 80.000 lei din bugetul local al comunei Sântandrei, în favoarea S.C. COMPANIA REOSAL S.A. în scopul acoperirii cheltuielilor de achiziție pubele de colectare a deșeurilor menajere, pentru înlocuirea celor existente și uzate fizic. 


La punctul 7 de pe ordinea de zi, dl. Primar prezintă proiectul de hotărâre privind aprobarea indicatorilor tehnico - economici pentru realizarea obiectivului de investiții: “Stație de pompare ape uzate menajere și branșament electric pe strada Rozmarinului, localitatea Sântandrei, județul Bihor” menționând că S.C. COMPANIA DE APĂ ORADEA S.A. a elaborat pentru Comuna Sântandrei studiul de fezabilitate privind necesitatea realizării unei stații de pompare ape uzate menajere și branșament electric pe strada Rozmarinului, loc. Sântandrei, jud. Bihor.

Terenul pe care se va realiza investiţia se află în totalitate în proprietatea publică a Comunei Sântandrei.


     Căminul de pompare ape uzate existent CSP1 amplasat în loc. Sântandrei, pe str. Rozmarinului, a fost proiectat și realizat prin finanțare de la UE pentru preluarea apelor uzate din zonele joase ale străzilor Rozmarinului 1, Rozmarinului 2, Păsărilor 1, Păsărilor 2.


Ulterior s-a extins rețeaua de canalizare menajeră pentru cartierul Profi (8 străzi) dar din motive tehnice (datorită lipsei cotei de racordare) aceste rețele noi în loc să se descarce gravitațional în colectorul principal din strada Principală, se descarc în căminul (lângă linia CFR) din strada Rozmarinului, astfel apele uzate din acest cartier au fost descărcate în canalizarea ce preia apele uzate în CSP1 care nu face față debitelor actuale.


În zona studiată pe strada Rozmarinului se propune executarea unei stații de pompare prefabricate din PAFSIN D= 1,50 m și H= 5,00 m cu capacitatea de 15 l / sec cu două pompe 1A+1R, care va refula apele uzate menajere colectate din cartierul Profi din localitatea Sântandrei în rețeaua de canalizare menajeră de pe partea stângă a străzii Principale, având direcția de mers Oradea – Sântandrei, printr-o conductă de refulare PEHD PN10 DN160, L= 522 m.


Execuția stației de pompare presupune toate lucrările necesare, cu toate racordurile aferente necesare integrării în rețeaua de canalizare menajeră existentă în zonă, inclusiv racordul tabloului de comandă la BTM împreună cu instalația de împământare necesară.


Prin realizarea stației de pompare apele uzate menajere din zonă vor fi pompate în colectorul de pe strada Principală, eliminându-se astfel suprasolicitarea CSP1 și inundarea zonei cu ape uzate menajere.


Obiectivul investiției este realizarea unei investiții durabile care va fi integrată în infrastructura existentă și corelată cu investițiile viitoare, în vederea conformării cu cerințele legislației în vigoare și considerând un tarif suportabil pentru consumatorii finali.
D-na. consilier Marinela Nadia Moș, președintele Comisiei de Buget Finanțe, prezintă avizul favorabil al comisiei de specialitate.



Nefiind discuții pe marginea acestui punct, dl. Consilier Constantin Radu, președinte de ședință, îl supune la vot, prin vot deschis prin ridicarea mâinii și cu 12 voturi „pentru”, fără voturi „împotrivă” și fără „abțineri”, din totalul de 14 consilieri în funcție, este adoptată H.C.L. nr. 98 din 29.08.2019 privind aprobarea indicatorilor tehnico - economici pentru realizarea obiectivului de investiții: “Stație de pompare ape uzate menajere și branșament electric pe strada Rozmarinului, localitatea Sântandrei, județul Bihor”. 


La punctul 8 de pe ordinea de zi, dl. Primar prezintă proiectul de hotărâre privind aprobarea realizării obiectivului de investiții ”Extindere conductă de distribuție a gazelor naturale, presiune redusă, L = 366 m, str. Greierului, loc. Sântandrei, jud. Bihor”, a contribuției comunei Sântandrei și încheierii contractului de finanțare.



Având în vedere dezvoltarea urbanistică din zona străzii Greierului și solicitările cetățenilor de pe această stradă cu privire la racordarea la rețeaua de gaze naturale, Primăria Comunei Sântandrei a solicitat operatorului SC GAZ VEST SA prin cererea înregistrată la sediul operatorului sub nr. 28472 din 14.06.2019 extinderea rețelei de distribuție a gazelor naturale pe strada Greierului.


Prin adresa nr. 33450 din 02.08.2019 transmisă de către operatorul SC GAZ VEST SA și înregistrată la Primăria Sântandrei sub nr. 10643 / 05.08.2019 se specifică :


- din Studiul tehnico - economic realizat de către operatorul de distribuție a gazelor naturale SC GAZ VEST SA, rezultă că extinderea rețelei de distribuție în vederea alimentării cu gaze naturale a imobilelor menționate nu este economic justificată pentru operator.


- în aceste condiții există posibilitatea de a finanța împreună cu SC GAZ VEST SA lucrările de execuție aferente extinderii conductei de distribuție a gazelor naturale, pe strada Greierului în baza unui Contract de finanțare a obiectivului.


Terenul pe care se va realiza investiţia se află în totalitate în proprietatea publică a Comunei Sântandrei.


Obiectivul investiției este realizarea unei investiții durabile care va fi integrată în infrastructura existentă și corelată cu investițiile viitoare, în vederea conformării cu cerințele legislației în vigoare și considerând un tarif suportabil pentru consumatorii finali.


D-l. consilier Sebastian Horea Șuteu, președintele Comisiei de Urbanism, prezintă avizul favorabil al comisiei de specialitate.
Totodată, d-na Georgeta Mihalca, președintele Comisiei Juridice, prezintă avizul favorabil al comisiei de specialitate.


Nefiind discuții pe marginea acestui punct, dl. Consilier Constantin Radu, președinte de ședință, îl supune la vot, prin vot deschis prin ridicarea mâinii și cu 12 voturi „pentru”, fără voturi „împotrivă” și fără „abțineri”, din totalul de 14 consilieri în funcție, este adoptată H.C.L. nr. 99 din 29.08.2019 privind aprobarea realizării obiectivului de investiții ”Extindere conductă de distribuție a gazelor naturale, presiune redusă, L = 366 m, str. Greierului, loc. Sântandrei, jud. Bihor”, a contribuției comunei Sântandrei și încheierii contractului de finanțare. 
La punctul 9 de pe ordinea de zi, dl. Primar prezintă proiectul de hotărâre privind aprobarea Planului Urbanistic Zonal ”Parcelare teren pentru locuințe, nr. cad. 58107 și 12141 sat Sântandrei, comuna Sântandrei, județul Bihor”, având ca beneficiari: Ias Dorin și Ias Cornelia. 

Zona studiată este situată în vatra veche a satului Sântandrei, respectiv zona centrală și se compune din două loturi identificate cu nr. cad 58107 și 12141, cu suprafață totală de 1694 mp.

Conform PUG în vigoare, din 2006, terenul se află în intravilan – UTR1, subzona L2 – locuinţe propuse cu regim mic de înălţime pe parcele existente.

Accesul la terenuri se poate face din două direcții opuse. Un acces, existent, se face din drumul județean DJ 797 pe str. cu nr. cad. 10244 și apoi din str. cu nr. cad. 10221 la nr. 339/A, iar alt acces, nou, se face din DJ 797 pe strada cu nr. cad. 10224, de lângă terenul cu nr. administrativ 341.

Deorece drumul cu nr. cad. 10244 este în legătură cu DJ 797 și va fi în continuarea drumului de legătură cu municipiul Oradea prin str. Arinului, va fi mult mai tranzitat și ca urmare se impune lărgirea acestuia la 12 m lățime, mai ales în curbă pentru o mai bună vizibilitate și pentru fluidizarea traficului. Conform avizului de oportunitate, lărgirea drumului cu nr. cad. 10244 se va realiza prin cedarea de teren de către proprietarii terenurilor cu nr. cad. 10125, 8835, 58107 situate în curba drumului, printre care se află și soții Ias Dorin și Cornelia. Se va ceda o fâșie de aproximativ 2 m lățime potrivit lucrării cadastrale pentru drum.

Prin P.U.Z. se urmărește parcelarea terenului în 3 parcele pentru locuințe și o parcelă pentru drum privat de acces la 2 dintre loturi având lățimea de 5 m și prevăzut cu loc de întoarcere.



D-l. consilier Sebastian Horea Șuteu, președintele Comisiei de Urbanism, prezintă avizul favorabil al comisiei de specialitate.

Nefiind discuții pe marginea acestui punct, dl. consilier Constantin Radu, președinte de ședință, îl supune la vot, prin vot deschis prin ridicarea mâinii și cu 12 voturi „pentru”, fără voturi „împotrivă” și fără „abțineri”, din totalul de 14 consilieri în funcție, este adoptată H.C.L. nr. 100 din 29.08.2019 privind aprobarea Planului Urbanistic Zonal ”Parcelare teren pentru locuințe, nr. cad. 58107 și 12141 sat Sântandrei, comuna Sântandrei, județul Bihor”, având ca beneficiari: Ias Dorin și Ias Cornelia. 

La punctul 10 de pe ordinea de zi, dl. Primar prezintă proiectul de hotărâre privind aprobarea Planului Urbanistic Zonal ”Parcelare teren pentru locuințe și funcțiuni complementare, nr. cad. 1266, localitatea Sântandrei, comuna Sântandrei, județul Bihor”, având ca beneficiari: Haș Teodor - Ionuț, Filip Marius - Cornel, Filip Ioana - Georgiana, Macavei Gheorghe - Lucian cu Macavei Mariana, Marian Ecaterina, Gogan Gheorghina – Carmen.
Terenul studiat, identificat cu nr. cad. 1266, înscris în CF nr. 1266 cu suprafața de 5366 mp, este situat în estul localității Sântandrei, fiind mărginit la nord de canalul Peța, la sud de un teren în apropierea unei construcții industriale, la est și vest de terenuri pentru construcții de locuințe.

Conform PUG valabil din 2006, terenul se află în intravilan – UTR 3, subzona L3 - zonă cu locuinţe și funcțiuni complementare cu interdicție de construire până la întocmire de PUZ / PUD.

Accesul la teren se face din drumul județean DJ 797 pe strada 30 Noiembrie, prelungirea ei și după traversarea canalului Peța pe un drum de pământ la stânga.

Acest P.U.Z. propune parcelarea terenului studiat în 8 parcele pentru construire de locuințe de o parte și alta a unui drum nou creat cu lățimea de 9 m. Noul drumul se va constitui între podețul peste canalul Peța și limita parcelei învecinate din sud cu nr. cad. 1666 și va avea loc de întoarcere, astfel încât să existe pe viitor posibilitatea continuării acestui drum. Podețul auto și pietonal peste canalul Peța va fi edificat de către inițiatorii PUZ –lui.

D-l. consilier Sebastian Horea Șuteu, președintele Comisiei de Urbanism, prezintă avizul favorabil al comisiei de specialitate.
Nefiind discuții pe marginea acestui punct, dl. Consilier Constantin Radu, președinte de ședință, îl supune la vot, prin vot deschis prin ridicarea mâinii și cu 12 voturi „pentru”, fără voturi „împotrivă” și fără „abțineri”, din totalul de 14 consilieri în funcție, este adoptată H.C.L. nr. 101 din 29.08.2019 privind aprobarea Planului Urbanistic Zonal ”Parcelare teren pentru locuințe și funcțiuni complementare, nr. cad. 1266, localitatea Sântandrei, comuna Sântandrei, județul Bihor”, având ca beneficiari: Haș Teodor - Ionuț, Filip Marius - Cornel, Filip Ioana - Georgiana, Macavei Gheorghe - Lucian cu Macavei Mariana, Marian Ecaterina, Gogan Gheorghina – Carmen.
La punctul 11 de pe ordinea de zi, dl. Primar prezintă proiectul de hotărâre privind aprobarea P.U.Z ”Parcelare teren pentru funcțiuni mixte: Locuințe și funcțiuni complementare, Spații agrement sport și turism, Servicii, Comerț, Spații verzi - nr. cad. 10636, 2909, 739, 8192 ,8195, 744, 745, 746, 747, 748, sat Sântandrei, comuna Sântandrei, județul Bihor”, având ca beneficiari: Lencar Horea - Cristian și soția, Tocai Adrian - Bogdan și soția, Primăria Comunei Sântandrei.



   Terenurile studiate se află în zona de est a localității, aproape de limita intravilanului cu municipiul Oradea, la marginea vetrei satului, fiind mărginite de canalul Peța la sud, str. Ștrandului la est, de un drum de exploatare, respectiv str. Arinului la nord și terenuri agricole la vest.

Terenurile luate în considerare sunt idenificate cu nr. cad. 10636, 2909, 8192, 8195 (se dezmembrează în 58662, 58663, 58664, 58665) 744, 745, 46, 747, 748 având o suprafață totală de 45 638 mp. Zona studiată se desfășoară liniar adiacent străzii Ștrandului până la limita noului sens giratoriu realizat pentru facilitarea traficului către Municipiul Oradea.

Accesul la parcele se face din drumul județean DJ 797 pe str. 30 Noiembrie și apoi din str.Ștrandului (16m lățime).

Conform PUG valabil, din 2006, terenul studiat se află în intravilan UTR 4, zonă cu funcțiune predominantă de comerț, servicii, depozite cu zone verzi și locuințe cu interdicție temporară de construire până la întocmire de PUZ.

Prin P.U.Z. se urmărește completarea funcțiunilor prevăzute prin PUG și gruparea acestora în zonă de locuințe și funcțiuni complementare, zonă de turism, agrement și sport, servicii, comerț, spații verzi.

Prin PUZ se propune parcelarea în 74 loturi din care 23 loturi proprietăți private persoane fizice și 51 loturi domeniu privat comuna Sântandrei. Pentru acces la aceste loturi se vor crea 4 drumuri cu lățimea de 12 m și 2 drumuri de 14m. De asemenea la sud, drumul de pământ existent pe lângă canalul Peța, de 7m se va lărgi la 9,50 m, iar la nord drumul cu nr.cad.8140 se va lărgi la 14m.
D-l. consilier Sebastian Horea Șuteu, președintele Comisiei de Urbanism, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Constantin Radu, președinte de ședință, îl supune la vot, prin vot deschis prin ridicarea mâinii și cu 12 voturi „pentru”, fără voturi „împotrivă” și fără „abțineri”, din totalul de 14 consilieri în funcție, este adoptată H.C.L. nr. 102 din 29.08.2019 privind aprobarea P.U.Z ”Parcelare teren pentru funcțiuni mixte: Locuințe și funcțiuni complementare, Spații agrement sport și turism, Servicii, Comerț, Spații verzi - nr. cad. 10636, 2909, 739, 8192 ,8195, 744, 745, 746, 747, 748, sat Sântandrei, comuna Sântandrei, județul Bihor”, având ca beneficiari: Lencar Horea - Cristian și soția, Tocai Adrian - Bogdan și soția, Primăria Comunei Sântandrei.

La punctul 12 de pe ordinea de zi, dl. Primar prezintă proiectul de hotărâre privind aprobarea P.U.Z ”Plantație Arbuști fructiferi, construcție Centru de Procesare, Hală garare utilaje, Fântână, Rezervor vidanjabil și Împrejmuire teren, generat de imobilele cu nr.cad.7088 și 58640 localitatea Sântandrei, comuna Sântandrei, județul Bihor”, având ca beneficiar Demeter Călin –ETA RAIFEN Intreprindere Individuală.

Zona studiată este situată în nordul localității Sântandrei spre râul Crișul Repede. Terenul care generează PUZ-ul este identificat cu nr. cad. 7088, înscris în CF nr. 7088 (CF sporadic nr. 54113) cu suprafața de 20000 mp. parțial în intravilan (10326 mp) și parțial în extravilan (9674 mp) și nr. cad 58640 intravilan cu suprafața de 3000 mp. Terenul cu nr. cad. 7088 este proprietatea doamnei Morozova Valentina Aleksandrovna, care a acordat drept de superficie pentru 11 ani în favoarea lui Demeter Călin-ETA Raifen Intreprindere Individuală.


Accesul se face fie dinspre str. Tineretului, fie dinspre str. Râturi, din drumul de pământ cu nr. cad. 10247, înscris în CF nr. 10247. Acesta are profil variabil de 6-7 m , dar în viitor va fi lărgit la 12m.


Conform PUG 2006, în vigoare, terenul luat în cosiderare se află parțial în  extravilan și parțial în intravilan, în UTR 4, subzona Isco, PS, D - cu funcțiune predominantă de comerț, servicii, depozite și Ccr- căi de comunicație rutiere, cu interdicție de construire până la elaborare de PUZ. Prin PUZ se propune schimbarea funcțiunii actuale în zonă de agro-industrie și construirea de hale agricole pe intravilan.


La realizarea plantației, se va avea în vedere faptul că în partea de nord, terenul studiat va fi traversat de drumul ocolitor al comunei Sântandrei și de drumul ”Legătura Centura Oradea din Girație Sântandrei – Autostrada A3 Biharia”. Ambele culoare de expropriere pentru cele două drumuri sunt situate în partea de extravilan a terenului. După realizarea drumului ocolitor al comunei se va putea face accesul la teren direct din acesta.

D-l. consilier Sebastian Horea Șuteu, președintele Comisiei de Urbanism, prezintă avizul favorabil al comisiei de specialitate.
Nefiind discuții pe marginea acestui punct, dl. Consilier Constantin Radu, președinte de ședință, îl supune la vot, prin vot deschis prin ridicarea mâinii și cu 12 voturi „pentru”, fără voturi „împotrivă” și fără „abțineri”, din totalul de 14 consilieri în funcție, este adoptată H.C.L. nr. 103 din 29.08.2019 privind aprobarea P.U.Z ”Plantație Arbuști fructiferi, construcție Centru de Procesare, Hală garare utilaje, Fântână, Rezervor vidanjabil și Împrejmuire teren, generat de imobilele cu nr. cad. 7088 și 58640 localitatea Sântandrei, comuna Sântandrei, județul Bihor”, având ca beneficiar Demeter Călin –ETA RAIFEN Intreprindere Individuală.
La punctul 13 de pe ordinea de zi, dl. Primar prezintă proiectul de hotărâre privind Planului Urbanistic Zonal ”Investiție inițială pe schema GBER (4.2) privind Înființarea unei noi Unități de Producție pentru West Team Food SRL”, localitatea Palota, comuna Sântandrei, județul Bihor, având ca beneficiar WEST TEAM FOOD S.R.L.
Terenul studiat se afă în intravilanul localității Palota, fiind identificat cu nr.cad.879, înscris în CF nr.879 (CF sporadic nr. 56387), cu suprafața de 2500 mp. Acesta este învecinat la vest cu str. Câmpului, la nord și sud de parcele cu funcțiuni industriale și de servicii, la est de un teren arabil. Acccesul la teren se face din DJ 797 pe drumul comunal DC 75 - str. Câmpului cu profil variabil între 13,5 și 12,4 m (în dreptul parcelei). 

 Conform PUG 2006 în vigoare (cu valabilitate prelungită), terenul considerat este situat în UTR2 Palota, IS – zonă de industrie și servicii cu interdicție temporară de construire până la întocmire de PUZ sau PUD. 
Prin acest P.U.Z. se propune construirea unei clădiri cu funcțiunea de producție patiserie. 

D-l. consilier Sebastian Horea Șuteu, președintele Comisiei de Urbanism, prezintă avizul favorabil al comisiei de specialitate.
Nefiind discuții pe marginea acestui punct, dl. consilier Constantin Radu, președinte de ședință, îl supune la vot, prin vot deschis prin ridicarea mâinii și cu 12 voturi „pentru”, fără voturi „împotrivă” și fără „abțineri”, din totalul de 14 consilieri în funcție, este adoptată H.C.L. nr. 104 din 29.08.2019 privind aprobarea Planului Urbanistic Zonal ”Investiție inițială pe schema GBER (4.2) privind Înființarea unei noi Unități de Producție pentru West Team Food SRL”, localitatea Palota, comuna Sântandrei, județul Bihor, având ca beneficiar WEST TEAM FOOD S.R.L.
La punctul 14 de pe ordinea de zi, dl. Primar prezintă proiectul de hotărâre privind acceptarea Declarației de renunțare și trecerea în domeniul public al Comunei Sântandrei a imobilului în suprafață de 2851 mp identificat prin nr. cad. 58456 înscris în CF 58456 Sântandrei, situat în intravilanul localității Sântandrei, jud. Bihor, cu categoria de folosință de drum – stradă.
Prin Declarația nr. 2873 din 06.08.2019, autentificată de notar public Gârba Cornel, renunță la dreptul de proprietate asupra imobilului situat în intravilanul localității Sântandrei, comuna Sântandrei, identificat cu nr. cad. 58456, înscris în Cartea Funciară nr. 58456 Sântandrei cu suprafața de 2851 mp. Declarația a fost înscrisă provizoriu în cartea funciară, așa cum reiese din extrasul CF nr. 58456 emis în data de 13.08.2019. Imobilul este liber de sarcini și procese. 

Terenul la care s-a renunțat este situată în intravilan, în partea de sud-est a localității, între lotizările pentru străzile Avântului și Soarelui și a rezultat din dezmembrarea lotului cu nr. cad.1503, conform P.U.Z ”Parcelare teren pentru locuințe și funcțiuni complementare Sântandrei” aprobat prin HCL nr. 117 din 25.09.2018, inițiat de frații Țelea.
Imobilul cu nr. cad. 58456 are destinația de drum public cu lățimea de 12 m, ce va asigura accesul la 24 parcele pentru locuințe situate de o parte și alta a acestuia. 
Se propune atribuirea unei denumiri noii străzi formate. Se supun la vot cele 2 variante propuse, respectiv strada Armoniei sau strada Verii. Cu unanimitate de voturi se decide atribuirea denumirii de strada Armoniei. 
D-l. consilier Sebastian Horea Șuteu, președintele Comisiei de Urbanism, prezintă avizul favorabil al comisiei de specialitate.
Nefiind discuții pe marginea acestui punct, dl. Consilier Constantin Radu, președinte de ședință, îl supune la vot, prin vot deschis prin ridicarea mâinii și cu 12 voturi „pentru”, fără voturi „împotrivă” și fără „abțineri”, din totalul de 14 consilieri în funcție, este adoptată H.C.L. nr. 105 din 29.08.2019 privind acceptarea Declarației de renunțare și trecerea în domeniul public al Comunei Sântandrei a imobilului în suprafață de 2851 mp identificat prin nr. cad. 58456 înscris în CF 58456 Sântandrei, situat în intravilanul localității Sântandrei, jud. Bihor, cu categoria de folosință de drum – stradă.

Participă doamna Claudia Alzaid împreună cu soțul dumneai, domiciliați în mun. Oradea, str. Bulevardul Dacia, nr. 105/A, bloc B3, scara F, ap.7, care au venit să își susțină cererea înregistrată la sediul instituției sub nr. 9306 din 08.07.2019 prin care solicită efectuarea unui schimb de terenuri între terenul proprietate personală identificat prin nr. cad. 6708 în suprafață de 3700 mp și terenul deținut de Primăria Comunei Sântandrei, teren identificat prin nr. cadastral 8341 în suprafață de 8427 mp. Totodată, familia Alzaid solicită efectuarea unor rapoarte de evaluare în vederea efectuării schimbului de terenuri conform standardelor internaționale de evaluare, corespunzătoare metodologiei Corpului Experților Tehnici.

Domnul primar prezintă Rapoartele de evaluare întocmite de către evaluatorul cu care Primăria comunei Sântandrei, precizând prețurile stabilite de către acesta.

Doamna Alzaid se arată nemulțumită de sumele stabilite și ca un contraargument prezintă un Raport de evaluare întocmit la comanda acesteia pentru aceleași suprafețe de teren de către un alt evaluator, Raport în care sumele sunt total diferite. 


Domnul consilier Sebastian Horea Șuteu solicită amânarea acordării unui răspuns în această ședință pentru a se putea studia problema și reluarea discuției într-o ședință ulterioară.

Doamna secretar citește cererea depusă de către doamna Alzaid înregistrată sub nr. 9306 din 08.07.2019 la sediul instituției noastre pentru a avea și domnii consilieri cunoștință de conținutul acesteia.


Doamna Claudia Alzaid dorește să se menționeze în procesul verbal că dumnealor doresc să se efectueze schimbul între cele două terenuri, dar nu la prețul stabilit de către domnul evaluator, deoarece dumnealor consideră că prețul stabilit este cu mult sub prețul de circulație al terenurilor din acest moment.

Domnul primar propune să îi invite pe domnii Alzaid la o discuție ulterioară, discuție la care să fie invitat și domnul evaluator pentru a le putea explica exact modalitatea de calcul și stabilirea prețului.

La ședință participă și domnul Daniel Purtan - preotul parohial al Bisericii Ortodoxe II din Sântandrei, care dorește să solicite personal domnilor consilieri cofinanțarea din bugetul local a construcției bisericii, deoarece având în vedere cheltuielile foarte mari pe care această construcție le presupune ar mai avea nevoie de aproximativ 700.000 lei.

Doamna consilier Daniela Achim menționează că din partea domnilor consilieri nu ar fi o problemă să se aloce fonduri pentru nevoile bisericii dar în momentul de față presiunea care apasă pe umerilor consilierilor din partea cetățenilor este foarte mare deoarece prioritar pentru oameni acum este asfaltarea tuturor străzilor din localitate.

Doamna consilier Simona Claudia Oșvat menționează despre problemele care apar în mod constant, fiind nevoie de bani și pentru susținerea echipei de fotbal a comunei și pentru construcția unei Săli de sport pentru Școala Gimnazială nr. 1 Sântandrei, bani care în momentul de față nu există.


Domnul Daniel Purtan menționează că înțelege faptul că într-o comunitate mare și problemele sunt multe, dar dacă există bunăvoință se poate găsi o rezolvare pentru fiecare dintre ele.


Domnul consilier Sebastian Horea Șuteu menționează că în localitatea Sântandrei sunt biserici de diferite culte religioase, motiv pentru care atunci când se atribuie bani trebuie să se atribuie tuturor, nu se poate ca doar una dintre acestea să fie susținută.

Domnul Daniel Purtan menționează că înțelege faptul că toate bisericile trebuie să primească ajutor din partea primăriei, dar ar trebui ca atunci când se atribuie sume de bani să se atribuie în mod echitabil, în funcție de nevoile fiecărei biserici.   
  

Domnul primar precizează că se are în vedere această solicitare, motiv pentru care se va verifica o sursă de finanțare pentru a se putea comunica un răspuns în perioada următoare.                                                                                                                                                                  

Doamna consilier Marinela Nadia Moș dorește să știe când se va instala aparatul de aer condiționat la Centrul de Permanență.

Domnul primar menționează că încă de la începutul verii s-a postat anunțul de achiziție pe site dar nu s-a primit nicio ofertă până în prezent.


Doamna consilier Daniela Achim dorește să știe cum se poate rezolva cu ambrosia și cu bălăriile pentru că au crescut foarte mult în ultima perioadă.


Domnul primar menționează că se are în vedere curățarea domeniului public în perioada următoare.


Doamna consilier Corina Anina Paina solicită luarea unei măsuri cu privire la persoanele care lasă câinii pe străzi, chiar în zilele precedente dintr-o mașină fiind aruncați 3 câini în zona în care locuiește.

Domnul consilier Dorin Dumitru Mărcuș menționează că era util dacă reținea numărul de mașină, marca și culoarea acesteia pentru a ajuta la identificarea acestor cetățeni.


Doamna Simona Claudia Oșvat dorește să știe în ce stadiu e construcția Sălii de Sport pentru Școala Gimnazială nr. 1 Sântandrei.

Domnul consilier Sebastian Horea Șuteu menționează că PUZ-ul a fost aprobat și este în lucru, acum lucrându-se la partea de DTAC.

Domnul consilier Constantin Radu solicită reamplasarea semnelor de circulație cum au fost poziționate înainte la intersecția de la podul Peța deoarece șoferii circulă cu viteză, neavând niciun respect pentru pietoni.


La Diverse, domnul primar începe prin a prezenta consilierilor invitația de a participa la evenimentul Zilele Comunei Sântandrei – ed. a IV-a, programat pentru ziua weekend-ul 31 august – 01 septembrie, sâmbătă programul urmând să înceapă la ora 18:00, iar duminică începând cu ora 13:30, solicitându-le să anunțe și să invite la rândul lor persoanele doritoare și cunoscuții să participe la acest eveniment.


De asemenea, d-l primar prezintă următoarele cereri adresate Consiliului local:

→ d-l. Cristian Raita, domiciliat în com. Oșorhei, sat Fughiu, str. 529, nr. 30, jud. Bihor solicită acordarea unui spațiu pentru desfășurarea atât a activităților sanitare – veterinare cât și a intervențiilor chirurgicale, astfel cum reiese din Contractul subsecvent de servicii nr. 20 din 07.05.2019 atașat prezentei cereri.

Domnul primar menționează că se are în vedere desfășurarea procedurii astfel cum prevede legea.

→ d-l. Nyiri Zoltan, cu domiciliul în sat Palota, com. Sântandrei, nr. 171, jud. Bihor, prin cererea înregistrată sub nr. 11116 din 19.08.2019 solicită aprobarea cumpărării terenului identificat prin nr. cad. 103 în suprafață de 300 mp, teren deținut cu titlu de comodat conform Contractului de comodat nr. 5193 din 15.10.2008.

În urma analizării cererii consilierii decid în unanimitate aprobarea solicitării.


→ d-na Lavinia Gabriela Moholea, cu domiciliul în Oradea, str. Dimitrie Cantemir, nr. 10, ap. 20, jud. Bihor, prin cererea înregistrată la sediul instituției noastre sub nr. 1340 din 29.07.2019 solicită acordarea unui spațiu pentru a putea desfășura activitatea de psihologie și pentru a înființa în locația respectivă sediul și punctul de lucru.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                  
În urma analizării cererii consilierii decid comunicarea spațiilor libere existente în vederea alegerii unui spațiu potrivit pentru destinația solicitată.

→ d-na Ioana – Georgiana Fărcuț, cu domiciliul în com. Sântandrei, str. Principală, nr. 402, jud. Bihor, prin cererea înregistrată sub nr. 9257 din 05.07.2019 la sediul instituției noastre, solicită atribuirea unui teren pentru construirea unei locuințe familiale în baza Legii nr. 15 / 2003 privind sprijinul acordat tinerilor pentru construirea unei locuințe familiale. Totodată menționează că la adresa de domiciliu locuiește 3 familii. 

În urma analizării cererii, consilierii decid inventarierea terenurilor disponibile și soluționarea tuturor cererilor înregistrate la sediul instituției noastre cu respectarea criteriilor de atribuire.

→ d-l. Ioan – Andrei Mărcuș, cu domiciliul în com. Sântandrei, nr. 326, jud. Bihor, prin cererea înregistrată la sediul instituției noastre sub nr. 8485 din 19.06.2019 în calitate de proprietar al terenului identificat prin nr. cad. 725 situat pe strada Râturi, nr. 12, solicit aprobarea concesionării sau cumpărării parcelei de teren aflate în prelungirea terenului susmenționat.


În urma analizării acestei cereri consilierii decid dezmembrarea terenului și vânzarea parcelelor nou formate proprietarilor din zonă. 


Nefiind alte probleme la ordinea de zi, întrebări sau interpelări, preşedintele de şedinţă, domnul consilier Constantin Radu, declară închise lucrările şedinţei.

